CELEX: 32014R0875
Language: fi
Date: 2014-08-08 00:00:00
Title: Komission täytäntöönpanoasetus (EU) N:o 875/2014, annettu 8 päivänä elokuuta 2014 , tiettyjen tavaroiden luokittelusta yhdistettyyn nimikkeistöön

13.8.2014   
            
            
               FI
            
            
               Euroopan unionin virallinen lehti
            
            
               L 240/9
            
         KOMISSION TÄYTÄNTÖÖNPANOASETUS (EU) N:o 875/2014,
   annettu 8 päivänä elokuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä elokuuta 2014.
      
         
            Komission puolesta,
         
         
            puheenjohtajan nimissä
         
         Martine REICHERTS
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote (ns. LED-paneeli) alumiinikotelossa, jonka mitat ovat noin 40 × 40 × 7 cm ja jossa on seuraavat komponentit:
                  
                              —
                           
                           
                              valodiodit (LED), jotka on asennettu painettuun piirilevyyn, pikselitiheys 72 × 72 ja kirkkaus 2 000 cd/m2,
                           
                        
                              —
                           
                           
                              virransyöttöliittimet (sisään ja ulos),
                           
                        
                              —
                           
                           
                              tiedonsiirtoliittimet (sisään ja ulos),
                           
                        
                              —
                           
                           
                              kiinnikkeet ja kolot, joilla paneelit kiinnitetään toisiinsa.
                           
                        Tuote on tarkoitettu käytettäväksi paneeleista koostuvassa LED-videoseinässä. Se ei sisällä videoprosessoria.
                  LED-paneeli ei voi näyttää suoraan videolähteestä tulevaa videokuvaa riippumatta siitä, onko se yhdistetty muihin paneeleihin. Se voi näyttää ainoastaan signaaleja, jotka ovat peräisin tätä tarkoitusta varten olevasta videoprosessorista (digitointilaitteesta), joka prosessoi signaalit ja jakaa ne LED-videoseinän kaikkien paneelien kesken.
                  Videoprosessoriin yhdistettynä paneeli kykenee näyttämään hyvin monenväristä kuvaa (281 biljoonaa väriä).
                  Katso kuvat (1)
                  
               
               
                  8529 90 92
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan sekä CN-koodien 8529, 8529 90 ja 8529 90 92 nimiketekstien mukaisesti.
                  Tuotteen objektiiviset ominaisuudet, kuten asennuskiinnikkeet, liittimet ja hyvin monenväristen kuvien näyttökapasiteetti huomioon ottaen LED-paneeli on tarkoitettu yhdistettäväksi muihin paneeleihin ja tätä tarkoitusta varten olevaan ulkoiseen videoprosessoriin alanimikkeeseen 8528 59 kuuluvassa LED-videoseinässä.
                  Videoprosessori prosessoi ja siirtää alkuperäisen videosignaalin LED-videoseinälle. Videoprosessori jakaa videosignaalin paneelien kesken. Jos yksi paneeli puuttuu tai on rikki, videokuva ei näy kokonaisena videoseinällä. Jokainen yksittäinen paneeli on siten kokonaisuutena toimivan LED-videoseinän kannalta olennaisen tärkeä.
                  Luokittelu soveltamalla XVI jakson 2 huomautuksen a kohtaa ei tule kyseeseen, koska LED-paneeli toimii ainoastaan videoprosessorin kanssa riippumatta siitä, onko paneeli yhdistetty muihin paneeleihin. Tästä syystä sen luokittelu nimikkeeseen 8528 monitorina tai nimikkeeseen 8531 visuaalisena sähkömerkinantolaitteena ei tule kyseeseen.
                  Sen vuoksi tuote on luokiteltava CN-koodiin 8529 90 92 nimikkeen 8528 laitteiden muina osina.
               
            
         
      
                  
                     
               
               
                  
                     
               
            
         (1)  Kuvat ovat ainoastaan ohjeellisia.